**Când moartea parcă viaţă n-are**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plâng vânturile peste ape

În mersul fără de vorbire

Nu mai e chip să se adape

El gândul dintr-o amintire.

Trezirea sorţii ne tot cheamă

Să îi cedăm prinosul bun

E mult ce e de luat în seamă

E anotimp pornit din tun,

Către noi zări fără de tihnă

Către amurgul asfinţit

Către a fi şi a muri haină

Ea nemurirea ce ne-a tot minţit.

Aplomb au gândurile rele

Şi nesurpate sunt maluri pe rug

Stă râsul strâns între măsele

Iar fericirea a ajuns la plug.

Flăcări de soare se alungă-n văi

Ea toamna sufletului geme

Nu mai e chip să vrei să stai

Când timpul a uitat să te mai cheme.

Nu plânge viaţa pentru moarte

Nici moartea parcă viaţă n-are

E orb el timpul ce desparte

Un alb şi negru prinse-n zare,

În căutare de firească stare

În căutare de destin blajin

Când drumul este cu sau fără cale

Iar Universul stă în asfinţit hain.